Torra convoca la taula de partits catalans per divendres a les 17.00 a Palau
El president de la Generalitat, Quim Torra, ha convocat la taula de partits per divendres a les 17.00 al Palau de la Generalitat. El primer secretari del PSC, Miquel Iceta, ha explicat aquest matí a TV3 que ja ha rebut la cita, i també ho han confirmat a l'ACN fonts del govern i de la resta de formacions amb representació parlamentària. La de divendres serà la tercera reunió d'aquest espai, on sempre hi han participat representants de JxCat, ERC, PSC i CatECP, però mai ningú de Cs, PP ni la CUP. El govern havia previst celebrar aquesta reunió a principis del desembre passat però s'ha anat endarrerint per les negociacions de la investidura de Pedro Sánchez, i per problemes de calendari dels diferents partits. La primera reunió va tenir lloc l'octubre de 2018, i la segona -i última- el febrer de 2019. La presidenta de Catalunya en Comú Podem al parlament, Jéssica Albiach, ha reclamat que a la taula de partits es preparin els continguts de cara a la reunió de la bilateral entre governs.
Quan es va celebrar la primera reunió?
octubre de 2018